Elisma De Klerk (ED846) | 2016 Bride of the Year Competition
Elisma De Klerk
Elisma De Klerk (Coetzer)
Married on Sep 17, 2016 in Northern Cape
Ons sprokiesdag....... 17 September 2016. Op hierdie dag is ek, Elisma en Gerdus de Klerk in die eg verbind, by The Venue, geleë tussen Jan Kempdorp en Hartswater.
My pa het ons ń sprokiestroue beloof en dit het ons gekry. As ek terugkyk sou ek alles net weer so wou hê.
Ons name, Gerdus en Elisma, en die woord Troukoors is in reuse letters in die lusernlande, langs die Venue, geplaas.
Ons seremonie het onder ń dak by The Venue plaasgevind. Nigel Londt wat verantwoordelik was vir die blomme en dekor het hier gebruik gemaak van blomme en kristalle.
Brenda Myburgh het ons in die eg verbind. Die teksgedeelte was uit Ef. 4: 2- 3. Haar pragtige boodskap sal ons altyd met ons saam neem.
Voor die aanvang van die seremonie het ek en Gerdus kerse aangesteek ter herinnering van ons ontslape oupas en oumas. By elkeen se foto het ń kers gebrand.
Cézanne Yzelle het ons met ń nagtegaalstem toegesing en Altus Moolman het die viool bespeel.
Ons 4 strooimeisies en 4 strooijonkers het soos modelle gelyk. Om aan te pas by die kleurskema, "rose, blush and gold", het die strooimeisies lang kantrokke gedra.
Die strooijonkers het aangepas by die bruidegom. Hulle het bruin broeke, wit hemde, bruin skoene en belde gedra, asook ń mooi strikdas en kruisbande.
Lapelwapensis gedra deur die bruidegom, gevolg en ouers van die bruidspaar met bv. woorde soos Pa van die bruis, strooijonker ens.
Na die seremonie het elke gas ń horinkie wat in staanders was, gevat en blombare daarin gegooi. Dit is as confetti vir die bruidspaar gebruik.
Terwyl foto's geneem is, was daar verskillende stasies oor doe pragtige tuine versprei. Hier kon elke gas na hartelus eet en drink. Stasie 1 het bv bestaan uit springmielies, astro's en sjokolade eiertjies. Die lekkernye kon in ń mooi springmielieboksie gesit word. Ń goue raam met die woorde: "Life is salty but love is sweet", was aangebring by die stasie. Daar was 7 stasies gewees.
By die onthaalsaal se ingang was daar in groot letters ń plakker geplak op die vloer waarop staan: Gerdus en Elisma de Klerk
Die DJ het almal se voete laat jeuk en daar is tot baie laat gekuier en gedans. Die heildronke is ingestel deur gebruik te maak van 3 klein botteltjies per gas. Elke botteltjie het ń ander likeur ingehad en plakkers is om elke botteltjie geplak bv. Heildronk op Gerdus en Elisma.
Op elke gas se bord het sy naam gestaan wat uit hout uit gesny is. Die gaste se plasings is op ń groot raam aangebring wat mooi versier is.
Ons het een van ons verlowings foto's vergroot en ń canvas daarvan gemaak. Die gaste het met goue penne boodskappe hierop geskryf.
Die sjef en sy personeel het gesorg vir vingerlekker kos- vanag die voorgereg tot by die nagereg was dit een groot bederf.
Ons dankiesê was ń groot lekkergoedtafel. Hier kon die gaste ń mooi boksie vul met lekkernye soos gekarameloseerde neute, sjokolades, turkish delight ens. Ń raam het die tafel afgerond met dié woorde: 'n Soet einde vir ń nuwe begin. Baie dankie! Gerdus en Elisma
Blomme en Dekor: Nigel Londt, Kimberley
Trourok: Olivelli, Bloemfontein
Bruidegom se klere: Bride and Co.
Bea Nolte: Blommemeisie se rokkie.
Septemberbossie- Gevolg se hangers.
Gaste se name, plakkers, confetti- houers- JK Signs Jan Kempdorp
Fraai Maraai- Bruid en Strooimeisies se pantoffels; bruidegom se geskenkies; Naamknope vir gevolg.
Viv Ribbon King- Japonne van bruid,Ma van die bruid en strooimeisies.
Motiveringspreker/ huweliksbevestiger: Brenda Myburgh, Bloemfontein
Bezale Design: Troukaartjies, Canvas en trouprogramme, Bloemfontein
Make- up: Ronel de Vos- Make- up by Ronel
Superb Rame + Art, Hartswater